stanford-oval/wikipedia huggingface dataset:
רייזל פרידמן
מספריה

| 0 | 1 | 2 |
| --- | --- | --- |
|  סדרת קורות חייהם של גדולי ישראל שבלת הזהב: ספור חייו של היהודי הקדוש מפשיסחא  שר התורה והענוה: ספור חייו ופעליו של רבי עקיבא איגר  המגיד הגדול ממזריטש: ספור חייו ופעליו של  המגיד ממזריטש  המהר"ל מפראג: ספור חייו ופעלו של המהר"ל מפראג  החוזה מלובלין: ספור חייו ופעליו של רבי יעקב יצחק מלובלין  מרן הרש"ש: ספור חייו ופעליו של רבי שלום שרעבי  באר מים חיים: קורות חייו של רבי חיים מצ'רנוביץ  מאמסטרדם לצפת: קורות חייו של רבי אלעזר רוקח סדרת "כל ספורי שלמה כהן" על יד עצי הערבות: סיפור היסטורי  חלום המלך: סיפור היסטורי  חסד רוזנים: סיפור היסטורי מתקופת רבי שמשון ורטהיימר  ניצחון האמת: ר’ דוד מאשפיירא: סיפור היסטורי  אחרית טובה: סיפור  אסיר המלך: מיאוש לנחמה  מאויב לאוהב: סוף הכבוד לבוא  מיאוש לנחמה: סיפור היסטורי  מיגון לאושר: סיפור  רווח והצלה: סיפור היסטורי |  סדרת "כל ספורי מאיר להמן" בצל האינקויזיציה  אל חוף מבטחים  הצלה פתאומית: מזימה שסוכלה  יהודי החצר: יועץ המלך  שר ונגיד לעמו: רבי שמואל הנגיד  בספינת שודדים: רואה נכוחה  חזרה הביתה: יעקובינה  ממצולות התהום: אבות ובנים  עיניים צופיות: במועד הנכון  בין גלי סערה: בשני עולמות  בצל הכסף  הבת האובדת  טחנת הקמח  גילוי המזימה  המפלט ביער  צוואת הקמצן  מהטירה לבית המדרש  מחצר המלוכה  הנצר האחרון: בוסתנאי  השבוי: עבד כי ימלוך  הנסיך היהודי |  עיבודי סיפורים של רבי נחמן מברסלב ברל הגדול מתחכם ומתגבר על הגזלן  מעשה מביטחון  סופו של הרשע  הסחורה הגזולה  העני והיהלום  השליח הנאמן |
איבערן בריק: ערצעהלונג (יידיש)
מחיי אבא: שיחות החפץ חיים, עריכה, קטעי תרגום והידור.
קיצור ל"ט מלאכות שבת בלווי ציורים לילדים, נלקט ונערך על ידי חברי מכון תורת חיים; מעובד על ידי ר. פרידמן
1000 ספורים קטנים על אנשים גדולים, בתוספת אלף תמונות של גדולי ישראל, מאת הרב גדליה סגל; תרגום ועריכה - ר. פרידמן.
לקט ספורי פרשת השבוע לנוער מאת שטיינברג, נ"י; מעובד על ידי ר. פרידמן
אילת השחר: קורותיה של מדרשה לחוזרות בתשובה
צרור סיפורים: לקט נבחר
ח"י ספורים: שמונה עשר ספורים נבחרים (3 כרכים)
בזכות כבוד אב
בזכות מצווה אחת
האנוסים הצעירים בממלכת האינדיאנים
מטבעות של אש: מבחר ספורים
בדרך אל האושר: סיפורו של נער "בן טובים" שמצא את דרכו ליהדות הצרופה
הנערים מעבר לגשר: ספורם המופלא של שני נערים ששבו לצור מחצבתם
מי אני?: ספור חייהם המסעיר של שני אחים בשנות הפרעות והפוגרומים באוקראינה
באש ובמים - תולדות חייו של מוהרנ"ת מברסלב.
איש השבת - סובוטא : פרקי הוד מחייו של רבי אליעזר ננס
הערות שוליים

↑  ראו למשל: אורי עופר, האמנם דידן עדיף מדידיה? - הרהורים בעקבות היזמה לשכתב סיפורי הגרי"מ להמן זצ"ל, המודיע, כ בתמוז תש"ן (13.7.1990) עמ' ו; ב יעקב, בקורת לבקורת - בעקבות הפולמוס סביב הספר הנסיך היהודי מאת ר פרידמן ע"פ הרב מ להמן, המודיע, כז בתמוז תש"ן (20.7.1990) עמ' ו; מיכאל צורן, מהטירה לבית המדרש, כרך שני מסדרת סיפוריו המשוחזרים של הרב להמן מאת ר פרידמן, המודיע, ד בטבת תשנ"א (12.21.1990) עמ ו.
| --- | --- |
בקרת זהויות :  NLI: 987007309220005171  ISNI: 0000 0000 6695 0667  LCCN: n86057808  NLG: 114532  VIAF: 63025527   WorldCat (עם VIAF): 63025527
רון ג'ונסון (איש עסקים)

| --- | --- |

 לידה:  15 באוקטובר 1959 (בן 64) 
 מדינה:  ארצות הברית 
 השכלה:  אוניברסיטת סטנפורד  בית הספר לעסקים של הרווארד  אוניברסיטת הרווארד  תיכון אדינה 
 מעסיק:  אפל 
 תפקיד:  מנהל כללי 
 
רון ג'ונסון (באנגלית: Ron Johnson; נולד ב-15 באוקטובר 1959) הוא מנכ"ל חברת J. C. Penney, קודם לכן כיהן כסגן נשיא בכיר לפעילות הקמעונאית בחברת אפל. הוא יזם את הרעיון של החנויות הקמעונאיות של אפל ואת הקונספט של ״בר הגאונים״ (Genius Bar), שהוא עמדת תמיכה טכנית בחנויות אפל באווירת בר. ג'ונסון הצטרף לאפל בינואר 2000, אך עזב כדי להצטרף ל-J. C. Penney בנובמבר 2011. בעבר הוא עבד כסגן נשיא לשיווק בחברת Target ועבד גם בחברת Mervyns.
ביוגרפיה

ג'ונסון נולד באדינה, מינסוטה, בנו של מנהל בחברת General Mills. הוא היה הקפטן בקבוצת הפוטבול ובקבוצת הבייסבול של בית ספר התיכון שלמד בו. ג'ונסון בעל תואר שני במנהל עסקים מבית הספר לעסקים של אוניברסיטת הרווארד ותואר ראשון בכלכלה מאוניברסיטת סטנפורד. הוא תושב אתרטון, קליפורניה.
בתקופת עבודתו של ג'ונסון כסגן נשיא באפל, הציגה רשת חנויות הקמעונאיות של אפל שיא של צמיחה, כשסך מכירותיה השנתיות עלה על מיליארד דולר תוך שנתיים מפתיחתן. כיום אפל מפעילה מעל ל-300 חנויות, כולל באוסטרליה, קנדה, סין, צרפת, גרמניה, איטליה, שווייץ, הממלכה המאוחדת, ארצות הברית, הונג קונג ויפן.
ב-31 באוקטובר 2007 מימש ג'ונסון 700,000 מאופציות המניות שלו באפל במחיר מימוש של 23.72 דולר, ובהמשך אותו יום מכר את המניות במחיר של כ-185 דולר. הוא הרוויח כ-400 מיליון דולר במהלך שבע וחצי שנות עבודתו באפל.
כמנכ״ל J. C. Penney המשיך ג'ונסון להתגורר בקליפורניה ונהג לטוס מספר ימים בשבוע למטה החברה שנמצא בפלאנו, טקסס, במטוס סילון פרטי.
רומן ברזובסקי

רומן אנטולייביץ' ברזובסקי (בארמנית: Ռոման Անատոլիի Բերեզովսկի, ברוסית: Рома́н Анато́льевич Березо́вский) (נולד ב-5 באוגוסט 1974) הוא כדורגלן עבר ארמני ממוצא אוקראיני ומאמן כדורגל.
קודם לכן, מאז פרישתו ב-2015 שימש כמאמן השוערים של דינמו מוסקבה. ברזובסקי הדף 14 פנדלים במסגרת ליגה הרוסית, יותר מכל שוער ששיחק אי פעם בליגה.
בנובמבר 2022 מונה למאמן נבחרת ארמניה.
קריירת משחק > קריירת מועדונים

ברזובסקי החל את הקריירה המקצועית שלו בשנת 1992 בגנדזסר קפאן הארמנית. בסיום העונה עבר לרוסיה כאשר הוא חתם בדינמו סנקט פטרבורג. עונה לאחר מכן חתם בזניט סנקט פטרבורג אך שיחק רק 5 משחקים בעונה הראשונה שלו במועדון.
במדי זניט הוא שיחק 118 משחקים וספג רק 110 שערים. בעונת 1998/1999 זכה עם הקבוצה בגביע הרוסי ונבחר במקום השלישי ברשימת השחקנים הטובים ברוסיה. בתחילת העונה שלאחר מכן ויאצ'סלב מלאפייב עלה לקבוצה הבוגרת והפך לשוער הראשון וברזובסקי הפך לשוער השני.
בשנת 2000 חתם בטורפדו מוסקבה ל-4 שנים, לאחר שנה אחת חתם בדינמו מוסקבה. בשנת 2006 חתם בחימקי. במהלך הקריירה שלו בחימקי הגיע למקום ה-3 בטבלת שיא המשחקים ללא ספיגה בליגה הרוסית, ורשם את שיא הדיפות הפנדלים בליגה הרוסית. ב-15 באפריל 2008, הפך לקפטן הקבוצה.
ב-2 בפברואר 2012, ברזובסקי חתם על חוזה לשנה וחצי בדינמו מוסקבה. את הופעת הבכורה המחודשת שלו הוא ערך נגד אנז'י מחצ'קלה.
ב-2015 פרש ממשחק פעיל ומונה למאמן השוערים של דינמו מוסקבה.
קריירת משחק > קריירה בינלאומית

ב-31 באוגוסט 1996 ברזובסקי ערך את הופעת הבכורה שלו בנבחרת ארמניה במסגרת מוקדמות מונדיאל 1998 נגד פורטוגל. ב-12 באוקטובר 2012 הפך לקפטן. ברזובסקי ממוקם במקום השני בטבלת שיאן ההופעות בנבחרת ארמניה אחרי סארגיס הובספיאן עם 79 הופעות.
קריירת אימון

מאז 2015 עבד כמאמן השוערים בדינמו מוסקבה.
ב-2018 צורף לצוות האימון של מועדון הכדורגל סוצ'י ובנובמבר 2019 מונה למאמן הראשי של סוצ'י, במקום אלכסנדר טוצ'ילין שהתפטר בעקבות רצף הפסדים בליגה.
תארים

הגביע הרוסי: 1998/1999
הליגה הרוסית הראשונה: 2006
שורש 4

שורש 4, "קו חותך" או פּיֶה בּוּ (בסינית: 丿部, פיניין: Piě bù) הוא השורש הרביעי של הכתב הסיני. פירושו "חתך" או "עיקול" והוא אחד מתוך 6 (מתוך 214 השורשים הקאנגקסיים) המורכבים מקו אחד בלבד.
במילון קאנגשי, יש 33 תווים (מתוך 49,030) שניתן למצוא תחת שורש זה.
הוא דומה מאוד לקאטאקאנה היפניתノ "לא", ולכן מכונה בשפה היפנית "לא".
הקו השישי 掠 lüè כמו ב- 永
הקו השביעי 啄 zhuó כמו ב-永
התפתחות

השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
השורש בכתב החותם הקטן (שְׂיָאוגְ'ווָאן, 小篆, xiǎozhuàn)
לקריאה נוספת

Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1.
Leyi, Li (1993). Tracing the Roots of Chinese Characters: 500 Cases. Beijing. ISBN 978-7-5619-0204-2.
רוב הלפורד

| --- | --- |

רוב הלפורד, 2005
 לידה:  25 באוגוסט 1951 (בן 73) אנגליה
 שם לידה:  רוברט ג'ון ארתור הלפורד
 שם במה:  Metal God 
 מוקד פעילות:  ארצות הברית 
 תקופת הפעילות:  מ-1969
 עיסוק:  זמר-יוצר, מוזיקאי
 סוגה:  הבי מטאל
 סוג קול:  טנור 
 שפה מועדפת:  אנגלית 
 שיתופי פעולה בולטים:  ג'ודס פריסט, הלפורד, פייט
 האתר הרשמי
 פרופיל ב-IMDb
 
רוברט ג'ון ארתור "רוב" הלפורד (באנגלית: Robert John Arthur "Rob" Halford; נולד ב-25 באוגוסט 1951) הוא זמר-יוצר אנגלי אשר מוכר בזכות היותו סולנה של להקת ההבי מטאל ג'ודס פריסט. הוא זכה לכינוי "Metal God" (בתרגום חופשי: "אלוהי המטאל") על שם השיר של ג'ודס פריסט מ-1980. הוא זכה לכינוי הודות לקולו הגבוה המשלב לעיתים נגיעות של אופרה וצרחות גבוהות.
קריירה מוזיקלית > ביחד עם ג'ודס פריסט

הלפורד פגש לראשונה את מייסדה את ג'ודס פריסט, איאן היל, בעת שאחותו יצא עם האחרון[דרוש מקור]. הלפורד, שעבד קודם כמנהל בית קולנוע, הצטרף ללהקה ואיתו הביא גם את המתופף ג'ון הינץ' (שהיו חברים קודם לכן בלהקה בשם "הירושימה"). באוגוסט 1974 הלהקה הוציאה את הסינגל הראשון שלה, Rocka Rolla, וחודש לאחר מכן יצא גם אלבום האולפן הראשון בעל שם זהה. בחמש השנים שלאחר מכן, הוציאה הלהקה ביחד עם הלפורד את האלבומים Sad Wings of Destiny, Sin After Sin, Stained Class, Killing Machine ואת האלבום ההופעה החיה Unleashed in the East. בתקופה זו ביססה עצמה הלהקה כמובילה בסצנת ההבי מטאל ורוב הלפורד זכה להערכה רבה מצד מעריצי הלהקה.
במהלך שנות השמונים הוציאה הלהקה ביחד עם הלפורד שישה אלבומי אולפן. British Steel יצא ב-1980 והתאפיין בשירים קצרים יותר ושונים במעט מהסגנון אותו הציגו פריסט עד אז. באותה תקופה הלפורד גם זכה לכינוי Metal God שזהו גם שם אחד השירים באלבום. האלבומים הבאים של הלהקה, Point of Entry, Screaming For Vengeance, Defenders of The Faith, Turbo ו-Ram It Down, המשיכו בקו ההבי מטאל וסינגלים מתוכם (כמו You've Got Another Thing Comin' מהאלבום Screaming For Vengeance) נחשבים עד היום לשירים "קלאסיים" בקרב אוהבי מוזיקת ההבי מטאל.
בספטמבר 1990 יצא האלבום זוכה גראמי Painkiller שהיה האלבום הכי מצליח מסחרית של הלהקה. באותה תקופה הלפורד עיטר את עצמו עם קעקועים חדשים, ולראשונה גם גילח את ראשו. במהלך סיבוב ההופעות שנלווה לצאת האלבום, הלפורד נכנס לבמה כאשר הוא רכוב על אופנוע הרלי-דייווידסון ולבוש בבגדי אופנוען כחלק מהמופע. באחת הכניסות בעת מופע שהתרחש בטורונטו, נפל הלפורד מהתופים ושבר את אפו.
ב-4 ביולי 1991 הודיע הלפורד שהוא מתכוון לעזוב את הלהקה. הוא עזב סופית את הלהקה במאי 1992. בתקופה זו של למעלה מ-20 שנים עם ג'ודס פריסט, הוציא הלפורד 12 אלבומי אולפן ו-2 אלבומי הופעה חיה.
קריירה מוזיקלית > פייט, 2wo והלפורד

לאחר שעזב את ג'ודס פריסט הקים הלפורד ביחד עם סקוט טרוויס (שהיה גם הוא חבר בג'ודס פריסט) את הלהקה פייט (Fight). אליהם הצטרפו הבסיסט ג'ק "ג'יי ג'יי" בראון (Jack "Jay Jay" Brown) והגיטריסטים בריאן טילס (Brian Tilse) וראס פריש (Russ Parrish) כשאר חברי הלהקה. האלבום הראשון של ההרכב יצא ב-1993 ונקרא War of Words. ההרכב הוציא עוד אלבום אולפן ב-1995 שנקרא A Small Deadly Space כאשר בו Mark Chausee מחליף את פריש שפרש מהלהקה קודם לכן. בין שני אלבומי האולפן הוציאה הלהקה גם מיני אלבום בשם Mutations.
ב-1998 חבר הלפורד אל הגיטריסט "ג'ון 5" (הכינוי של John William Lowery) וביחד הוציאו אלבום תחת השם 2wo. האלבום נקרא Voyeurs והסגנון בו שונה מאוד מהסגנון הרגיל של הלפורד שכן ניתן להגדירו בעיקר כאינדסטריאל מטאל.
בשנת 2000 הקים רוב הלפורד להקה שנושאת את שמו, הלפורד. הלהקה הוציאה בשנת 2000 את האלבום Resurrection זכה להצלחה מסחרית וסיגנונו היה הבי מטאל מסורתי בדומה לסגנון של ג'ודס פריסט. בשנת 2001 הוציא הלפורד אלבום הופעה חיה בשם Live Insurrection ושנה לאחר מכן יצא אלבום אולפן נוסף של הלפורד בשם Crucible. הלפורד הוציא שני אלבומי סולו נוספים בשנים 2009–2010.
קריירה מוזיקלית > האיחוד עם ג'ודס פריסט

ביולי 2003 הודיע הלפורד על חזרתו ללהקה ג'ודס פריסט אחרי 11 שנים מאז עזיבתו. בשנת 2005 הוציאו ג'ודס פריסט את האלבום Angel of Retribution שזכה גם הוא להצלחה. סיבוב ההופעות הנלווה לאלבום סימן גם את חגיגות ה-30 שנים של הלהקה מאז צאת אלבום הבכורה. בשנת 2008 יצא לאור האלבום Nostradamus שמבוסס על אירועים הקשורים לחייו של הנביא הצרפתי נוסטרדמוס מהמאה ה-16. האלבום, כמו קודמו, זכה לביקורות טובות וסגנון השירה של הלפורד בו נטה יותר לכיוון מוזיקת האופרה.
בשנת 2011 הודיעו ג'ודס פריסט על סיבוב הופעות "Epitaph" שיהיה הסיבוב האחרון שלהם ביחד בתור הרכב. הלפורד הודיע שלאחר סיום סבב ההופעות ופירוק הלהקה הוא ימשיך להוציא אלבומי סולו[דרוש מקור].
קריירה מוזיקלית > שיתופי פעולה נוספים

רוב הלפורד הופיע גם בתור הסולן של בלאק סבאת' בשלוש הופעות. בנובמבר 1992 הוא החליף את דיו למשך שתי הופעות לאחר שחברי הלהקה החליטו שלא לתת לדיו לשיר יותר בהופעות (למעשה זה היה בדיוק לפני חזרתו של אוזי אוסבורן ללהקה). הלפורד החליף גם את אוסבורן ב-25 באוגוסט 2004 (יום ההולדת ה-53 של הלפורד) במופע בניו ג'רזי לאחר שאוסבורן חלה בדלקת סימפונות ולא היה יכול להופיע.
בתחילת 2008 הלפורד הביע את רצונו לעשות אלבום בלאק מטאל בשיתוף פעולה עם סולנה של אמפרור, איסהאן. לטענתו של הלפורד הוא היה שמח לעשות אלבום בלאק מטאל, אך הוא מתקשה למצוא זמן פנוי לכך.
חייו האישים

בשנת 1998 הלפורד הצהיר שהוא הומוסקסואל בעת ריאיון עם MTV:
רוב האנשים שסביבי יודעים שאני הומו כל חיי ורק לאחרונה הרגשתי נוח מספיק להצהיר על זאת
הלפורד העיד בעבר שהסתרת נטיותיו המיניות בעת חברותו בג'ודס פריסט גרמו לו לדיכאון ובידוד שבתורם הביאו להתמכרות לאלכוהול וסמים. הלפורד פיכח ולא השתמש בסמים מ-1986, אז שהה במכון גמילה.
הלפורד יודע לנגן על תופים, גיטרה חשמלית וגיטרה בס אך עם זאת אינו מחשיב את עצמו לנגן שיכול להופיע בהופעה מול קהל.
אחותו סו הייתה נשואה לגיטריסט ג'דס פריסט, ואף להם ילד בשם אלכס.
דיסקוגרפיה > ג'ודס פריסט

Rocka Rolla ‏ (1974)
Sad Wings of Destiny ‏ (1976)
Sin After Sin ‏ (1977)
Stained Class ‏ (1978)
Killing Machine ‏ (1978)
Unleashed in the East ‏ (1979)
British Steel ‏ (1980)
Point of Entry ‏ (1981)
Screaming For Vengeance ‏ (1982)
Defenders of the Faith ‏ (1984)
Turbo ‏ (1986)
Priest...Live! ‏ (1987)
Ram It Down ‏ (1988)
Painkiller ‏ (1990)
Angel of Retribution ‏ (2005)
Nostradamus ‏ (2008)
A Touch of Evil: Live ‏ (2009)
British Steel - 30th Anniversary - Live ‏ (2010)
דיסקוגרפיה > Fight

K5 – The War of Words Demos ‏ (הוקלט ב-1992, יצא לאור ב-2007)
War of Words ‏ (1993)
Mutations ‏ (1994)
A Small Deadly Space ‏ (1995)
דיסקוגרפיה > 2wo

Voyeurs ‏ (1998)
דיסקוגרפיה > הלפורד

Resurrection ‏ (2000)
Live Insurrection ‏ (2001)
Crucible ‏ (2002)
Halford III: Winter Songs ‏ (2009)
Live in Anaheim ‏ (הוקלט ב-2003, יצא לאור ב-2010)
Halford IV: Made of Metal ‏ (2010)
הערות שוליים

↑  Judas Priest: The Making of 'Painkiller', אוחזר ב-17 באוגוסט 2011 (באנגלית)
↑  Judas Priest announce farewell EPITAPH World Tour אוחזר ב-20 באוגוסט 2011 (באנגלית)
↑  Exclusive: Rob Halford’s black metal album (באנגלית)
↑  Rob Halford Discusses Sexuality Publicly For The First Time אוחזר ב-22 באוגוסט 2011 (באנגלית)
| --- | --- |
בקרת זהויות :  PLWABN: 9812170167905606  BIBSYS: 5025619  BnF: cb14033708r (data)  GND: 134396030  ISNI: 0000 0001 1494 4852  LCCN: no2003033475  MusicBrainz: 9f0d5967-5b88-44d6-9fa1-7d4bb8b61ed0  NKC: ola2002152142  NTA: 070447632  SUDOC: 157339181  VIAF: 84964709   WorldCat (עם VIAF): 84964709 
רוב הלפורד, בהופעה של ג'ודס פריסט. 1984
רוב הלפורד בהופעה עם ג'ודס פרייסט, 2009
רומן בעבודה: ימי חיינו

| --- | --- |

 מבוסס על:  רומן בעבודה 
 בימוי:  סאריק אנדריאסיאן 
 הופק בידי:  סרגיי ליבנב, גריגורי מלקוב, אנדריי יאקובלב 
 תסריט:  וולודימיר זלנסקי, Serhiy Shefir 
 שחקנים ראשיים:  סבטלנה חודצ'נקובה אנסטסיה זבורוטניוק מראט בשארוב וולודימיר זלנסקי פאבל ווליה 
 מדינה:  רוסיה רוסיה  אוקראינה אוקראינה
 חברת הפקה:  אולפני רובע 95, CTC 
 הקרנת בכורה:  2011 
 משך הקרנה:  87 דק' 
 שפת הסרט:  רוסית 
 סוגה:  סרט קומדיה, מלודרמה 
 אתר רשמי
 דף הסרט ב־IMDb
 
רומן בעבודה: ימי חיינו (ברוסית: Служебный роман. Наше время) הוא סרט קומדיה רומנטי רוסי-אוקראיני משנת 2011 בבימויו של סריק אנדראסיאן, המהווה גרסה מחודשת לסרט "רומן בעבודה" הסובייטי משנת 1977 בבימויו של אלדר ריאזנוב. הסרט היה לאחד המכניסים בקולנוע האוקראיני כשהכניס 22,043,299 מיליון הריבניה והיה לשובר הקופות המקומי של שנת 2011.
עלילה

ליודמילה קלוגינה היא אשת עסקים חסרת רחמים, בעלת סוכנות דירוג אשראי. אנטולי נובוסלצב הוא אנליסט פיננסי, אופנוען קנאי ואב לשני ילדים. עמיתה וחברתו של נובוסלצב, אולגה פטרובנה ריז'ובה, מנסה לשכנע אותו בכך שהוא ראוי להיות ראש המחלקה. במהלך שנותיה כסטודנטית באוניברסיטה, יצאה עם סגן המנהל החדש, יורי סמוחוואלוב. השלישייה הזו - נובוסלצב, סמוחוואַלוב ואולגה - למדה באותה קבוצה באוניברסיטה. לאחר שפגש את חברו הוותיק, מנסה סמוחוואלוב לקדם אותו לראש המחלקה, תוך ניצול עמדתו והשפעתו על קלוגינה. כל הניסיונות להשפיע עליה אינם יעילים. העובדים קוראים לה "הכוס שלנו" מאחורי גבה. בנובוסלצב היא רואה עובד איטית ומובטל. סמוחוואלוב מציע לו לפלרטט מעט עם אשת העסקים הקשה כדי להתקדם בקריירה שלו ומזמין את שני הגיבורים לנסוע לטורקיה למסיבה שלאחר העבודה, שם הוא מנסה לחבר ביניהם. נעלב כי קלוגינה מתעלמת מחיזוריו, אנטולי יפרמוביץ' השיכור מסדר שערורייה ובנוכחות האורחים מכנה אותה "קשה" ו"חסרת לב" ואז דוחף אותה לבריכה.
למחרת נובוסלצב וקלוגינה מוצאים את עצמם בשיירה על רכבל, אשר במקרה, נעצר פתאום. בשיחה לקראת הציפייה לתיקון המתקן, האיש מנסה להתנצל, אך הוא עושה זאת בצורה מגושמת כל כך שהוא גורם לליודמילה פרוקופייבנה לבכות. הוא מנסה להרגיע אותה והיא מספרת לו על בדידותה. בשלב זה הגיבורים, שחוו לאחרונה עוינות הדדית, עושים את הצעד הראשון אחד כלפי השנייה. אנטולי יפרמוביץ' ממשיך להתקדם ביחסיו עם הבוס - תחילה מתוך רצון להשיג קידום, אך בהמשך הוא מפתח רגשות אמיתיים כלפיה. ריז'ובה עדיין לא שכחה את הלהבה הישנה שלה עם סמוחוואלוב, היא הייתה מאוהבת בו עוד מאז האוניברסיטה אך כל הזמן דחה אותה. אהבתה כלפיו הופכת לידע ציבורי בשל סכסוך בין האחרון לנובוסלצב, שרבים עם קלוגינה. סמוחוואלוב מפוטר בגלל קלטת סקס, בה הוא מתעלס במשרד של אשת עסקים עם אישה הדומה לה (מסתבר שזה ריז'ובה בפאה) והוא עצמו מתגלה כסוכן של חברה מתחרה, שתפקידו היה לערער את המוניטין של הסוכנות.
ברגע המכריע בסרט סמוחוואלוב בעזרת ריז'ובה מחליף את הכונן במצגת שהשאיר נובוסלצב, בכונן אחר. לאחר שנודע לנובוסלצב על המזימה, הוא ממהר למקום על האופנוע שלו, אך מאבד את הכונן שהיה תלוי על צווארו. כתוצאה מכך הוא נאלץ לאלתר באמצעות תנועות ידיים, בהשתתפות האורחים הנוכחים, כדי לצייר דיאגרמות וגרפיקה מהמצגת, שהוא עצמו עשה. לאחר המצגת, אנטולי יפרמוביץ' מציעה הצעה לקלוגינה באמצעות מונחים כלכליים, היא עונה עם פתק בטאבלט, שתמונתו מוצגת על מסך גדול, גלוי לכולם.
באפילוג, הזוג רוכב על אופנוע במוסקבה.
שחקנים ודמויות > תפקידים ראשיים

סבטלנה חודצ'נקובה - ליודמילה פרוקופייבנה קלוגינה
וולודימיר זלנסקי - אנטולי אפרמוביץ' נובוסלצב
מאראט בשארוב - יורי סמוחוואלוב
אנסטסיה זבורוטניוק - אולגה ריז'ובה
פאבל ווליה - ואדיק, מזכירה של קלוגינה
סופיה חילקובה - קטיה נובוסלצב, בתו הבכורה של אנטולי נובוסלצב
ורוניקה וקולינסקיה - מאשה נובוסלצב, בתו הצעירה של אנטולי נובוסלצב
שחקנים ודמויות > תפקידי משנה

ניקיטה סלופין - משקיע
יבגני קושבוי - סטפן, מנהל מערכת
סרגיי פומרנצב - ולרי וולקוב, עובד
יקטרינה מיכאילובה - מוכרת בחנות
דניס אונשין - עובד משרד
אירינה פרולובה - עובדת המשרד
אולסיה אוסטפנקו היא עובדת משרד
אנה אזרובה - "גירית"
איוון אוחלוביסטין - פסיכולוג
אליקה סמחובה - אישה במושב
טימור רודריגז - מארח את המסיבה
דמיטרי חרוסטליוב - אורח במסיבה
סרגיי קאזאנין - מגיש המצגת
מריה סיומקינה - אנה, מארחת סוכנות מתחרה
ביקורת

הסרט זכה בעיקר לביקורות שליליות בתקשורת הרוסית, שלא ראתה בעין יפה את הצורך בעשיית רימייק לסרט הסובייטי המצליח.
הערות שוליים

↑  "Служебный роман. Наше время". Time Out.
↑  "Эльдар Рязанов отказался смотреть новый "Служебный роман"". Lenta.ru.
↑  "Служебный роман. Наше время". Kritikanstvo.
שורש 42

שורש 42, או שְׁיַאוֹ בּוּ (בסינית: 小部, פיניין: Xiǎo bù) הוא השורש הארבעים-ושניים של הכתב הסיני. פירושו "קטן" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.
במילון קאנגשי יש 41 תווים (מתוך 49,030) שניתן למצוא תחת שורש זה.
שיאו בו, 小, בעצמו הוא קומפוזיציה של שני השורשים: 亅 עם 八.
כאשר שורש 42 מרכיב תו עם יחד שורשים נוספים והוא מופיע בחלק העליון הוא יכול להופיע בצורה כזו: ⺌, כגון בתו: 尚.
התפתחות

השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
השורש בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים נוספים | תווים |
| --- | --- |
+0: 小
+1: 尐少
+2: 尒(=爾->爻)尓(= 爾)尔SC (= 爾)尕
+3: 尖尗尘SC (=塵->土)当SC / JP (=當->田)
+5: 尙Kangxi/KO (= 尚)尚
+6: 尛尜尝SC (=嘗/嚐->口)
+9: 尞
+10: 尟尠
+11: 尡
לקריאה נוספת

Fazzioli, Edoardo. Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}:  תחזוקה - ציטוט: location (link)
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
רנסהופן (בראונאו)

|  מידע |
| --- | --- |
 עיר:  בראונאו אם אין 
 קואורדינטות:  48°13′59″N 13°00′57″E﻿ / ﻿48.233055555556°N 13.015833333333°E﻿ / 48.233055555556; 13.015833333333
 he
 
רנסהופן (בגרמנית: Ranshofen) היא שכונה בבראונאו אם אין. היא הרובע הרביעי המאוכלס ביותר של בראונאו. היא אחת משלוש קהילות מקומיות (Katastralgemeinde) בבראונאו.
ברנסהופן שוכן רובע שויהוב (Scheuhub) ובו 390 תושבים, והוא מסומן בשלטי עיירה כקהילה נפרדת.
היסטוריה

רנסהופן מוזכר לראשונה במסמך בשנת 788 כ"פלטין דוכסי". במסמכים מהמאה ה-10 מוזכרות הכנסייה והאחוזה רנסהופן.  בתחילת המאה ה-11, הקיסר היינריך השני ואשתו קוניגונדה מלוקסמבורג הקימו את הקהילה של רנסהופן.
רנסהופן שולבה בבראונאו אם אין ב-1938.
ב-1944/45 נבנה ברנסהופן מחנה עקורים עשוי צריפים, לאלפי פליטי מלחמה ממלחמת העולם השנייה ממזרח אירופה והבלקן.
אוכלוסייה

ברנסהופן יש 2,356 תושבים נכון לינואר 2023. יותר מ-4,000 איש חיים באזור עיריית רנסהופן רבתי, בעיירות שסביבה (Aching, Au, Blankenbach, Gasteig Himmellindach, Lach, Lindach, Maierhof, Oberrothenbuch, Osternberg, Roith, Scheuhub, Tal, Unterrothenbuch).
אתרים

מנזר רנסהופן
כנסיית הקהילה הקתולית בראונאו-רנסהופן
עסקים

אזור התעשייה רנסהופן נחשב למיקום העסקי החשוב ביותר בבראונאו אם אין. לחברות הבאות, בין היתר, יש סניפים שם:
Austria Metall AG (AMAG)
Audio Mobil GmbH
AMST System Technology GmbH
בורבט אוסטריה
Doppler, E. Doppler &amp; Co. GmbH
אלומיניום מנזיקן יורומוטיב
Hammerer Aluminium Industries GmbH
הערות שוליים

| --- | --- |
בקרת זהויות :  GND: 4526876-9  LCCN: no2008046189  VIAF: 131737522   WorldCat (עם VIAF): 131737522 
מנזר רנסהופן
שורש 48

שורש 48, או גוֹנג בּוּ (בסינית: 工部, פיניין: Gōng bù) הוא השורש ארבעים-ושמונה של הכתב הסיני. פירושו "מלאכה", והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.
במילון קאנגשי יש 17 תווים (מתוך 49,030) שניתן למצוא תחת שורש זה.
התפתחות

השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
השורש בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים נוספים | תווים |
| --- | --- |
+0: 工
+2: 左巧巨
+3: 巩(גם צורת SC של鞏-> 革 )巪KO
+4: 巫
+6: 差 גרסה SC
+7: 差 TC/JP/KO
+9: 巯SC (= 巰)
+10: 巰
לקריאה נוספת

Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}:  תחזוקה - ציטוט: location (link)
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
שאר ישוב

ערך זה עוסק במושב בעמק החולה. אם התכוונתם למשמעות אחרת, ראו .
| --- | --- |
רחוב בשאר ישוב, פברואר 2017
מדינה: ישראל ישראל
מחוז: הצפון
מועצה אזורית: מבואות החרמון
גובה ממוצע: ‎129 מטר
תאריך ייסוד: 1940
תנועה מיישבת: העובד הציוני
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 649 תושבים
    - שינוי בגודל האוכלוסייה: ‎3.0% בשנה
 מפת מיקום  מפה דינמית   (למפת אצבע הגליל מוגדלת) שאר ישוב(למפת אצבע הגליל רגילה) שאר ישוב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שאר ישוב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שאר ישוב33°13′35″N 35°38′48″E﻿ / ﻿33.2263581085567°N 35.6467521409119°E﻿ / 33.2263581085567; 35.6467521409119  heמפת היישובים של מועצה אזורית מבואות החרמון (in English: Mevo'ot HaHermon Regional Council) באדום - שאר ישוב בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

שְׁאָר יָשׁוּב הוא מושב עובדים בגליל העליון, בחלקו הצפון־מזרחי של עמק החולה. הוא שייך למועצה אזורית מבואות החרמון. המושב הוקם בשנת 1939 ונקרא על שם שאר ישוב, בנו של ישעיהו הנביא. תושביו מתפרנסים רובם ככולם מעבודה כשכירים ומהשכרת צימרים, מיעוטם מתפרנס מחקלאות ומגידול בעלי חיים.
בין מלחמת העצמאות למלחמת ששת הימים היה המושב מטרה לסורים שצלפו עליו מתל עזזיאת.
המושב נחרט בתודעה הציבורית בעקבות אסון המסוקים ב-1997, כששני מסוקי יסעור של צה"ל התנגשו זה בזה מעל שמי המושב.